රට තුළ පවතින තත්ත්වය හමුවේ සියලුදෙනාට නිවසේ සිට ඊට එක්වීමේ හැකියාව පවතිනවා.ඒ අනුව අද උදෑසන 5.30 ට පෙහෙවස් සමාදන් කිරීම සිදු කෙරෙණු අතර, එම කටයුතු සහ ධර්මානුශාසනාව සිදු කරනු ලැබුවේ ඓතිහාසික කිරිවෙහෙර විහාරාධිපති, රුහුණු මාගම්පත්තුවේ ප්‍රධාන සංඝනායක අති පූජ්‍ය කොබවක ධම්මින්ද නාහිමියන් විසින්.උදෑසන 7.30 ට පූජ්‍ය කොත්මලේ කුමාර කස්සප ස්වාමින් වහන්සේ විසින් පෝදා කාලීන ධර්ම දේශනාව සිදුකළා.පෙරවරු 8.30 ට කාලීන ධර්ම සාකච්ඡාව සිදුකෙරෙන අතර, ඒ සඳහා සහභාගි වන්නේ රෝහණ පාර්ශවයේ ප්‍රධාන සංඝනායක පූජ්‍ය දොඩම්පහල රාහුල ස්වාමින් වහන්සේ සහ පූජ්‍ය වල්පොල ගෝතම ස්වාමින් වහන්සේ විසින්.පෙරවරු 10 ට පෝදා ධර්ම දේශනාව, පූජ්‍ය මිරිස්සේ ධම්මික ස්වාමින් වහන්සේ විසින් සිදුකිරීමට නියමිතයි.පස්වරු 4 ට, කාව්‍ය විශාරද පූජ්‍ය මාම්පිටියේ සිරිසුමන ස්වාමින් වහන්සේ විසින් විචිත්‍රවත් කාව්‍යමය ධර්ම දේශනාව සිදුකරනවා.